Լը Լավանդու

Լը Լավանդու (ֆրանսերեն՝ Le Lavandou, օքս.՝ Lo Lavandor), Ֆրանսիայի հարավ-արևելքում՝ Պրովանս-Ալպեր-Լազուր ափ շրջանում գտնվող համայնք, Վար դեպարտամենտ, Տուլոն շրջան, Լա-Կրո կանտոն: Համայնքի մակերեսը կամզում է 29,65 կմ², բնակչությունը՝ 5780 մարդ (2006 թվական) անկման տենդենցով. 5165 մարդ (2012 թվական), բնակչության խտությունը՝ 174,0 մարդ/կմ²: Անվանումը ժամանակակիցների կողմից սովորաբար ասոցացվում է նարդոսի հետ, բայց իրականում անվանումն ունի օքսիտանիական ծագում. Ֆրեդերիկ Միստրալի «Ֆելիբրիջի գանձարան» բառարանում բացատրվում է որպես «ծովափնյա լվացքատուն, ներքնազգվեստի լվացման տեղ» (ֆրանսերեն՝ lavoir)։ Ներքնաշորերի լվացման նմանատիպ վայրը ցուցադրված է հիմնականում 1736 թվականի նկարում, որը պահվում է Լավանդու քաղաքապետարանում։ Պատմություն Երկար ժամանակ Լը Լավանդուն Բորմ համայնքի կազմում ուներ գյուղի կարգավիճակ, սակայն 1909 թվականին սկսվեց առանձին համայնք դառնալու համար շարժում․ 1913 թվականի մարտի 27-ին օրինագիծը ընդունվել է պատգամավորների պալատ, մայիսի 20-ին ընդունվել է Սենատի կողմից, իսկ մայիսի 25-ին հանրապետության նախագահ Ռայմոն Պուանկարեն ստորագրեց օրինագիծը։ 1932 թվականին Լը Լավանդուում է մահացել (ինֆարկտից հրդեհը մարելու ժամանակ) և թաղվել է Սաշա Չոռնին։ ներկա պահին գերեզմանների շատացման պատճառով համայնքում գործում է իրավական մահման արգելք։ 1995 թվականից քաղաքապետ Ժիլ Բերնարդին է (Ժողովրդական շարժման միություն), համատեղությամբ Վար դեպարտամենտի ծովափյա համայնքի սինդիկատի նախագահը։ Աշխարհագրական դիրք Համայնքը տեղակայված է Լազուր ափին՝ Մոր լեռնաշղթայի ստորոտին։ Լը Լավանդուից բացվում է տեսարան դեպի երեք «Ոսկե կղզիներ»՝ Պոր-Կրո, Իլ-դը-Լևան և Պորկերոլ։ Զբոսաշրջության կենտորն։ Բնակչություն 2011 թվականին համայնքի բնակչությունը կազմել է 5356 մարդ, իսկ 2012 թվականին՝ 5156 մարդ։Բնակչության դինամիկա: Տնտեսություն 2010 թվականին 2979 աշխատունակ տարիքի (15-64 տարեկան) մարդկանցից 2061-ը եղել են տնտեսապես ակտիվ, 918-ը՝ պասիվ(ակտիվության ցուցանիշը 69,2%,1999 թվականին՝ 65,7%)։ 2061 ակտիվ աշխատունակ բնակիչներից աշխատում էին 1640 մարդ (864 տղամարդ և 776 կին), գործազուրկների թիվը 421-ն էր (174 տղամարւդ և 247 կին)։ 918 աշխատունակ պասիվ քաղաքացիների մեջ 197 քաղաքացիները կա՛մ աշակերտներ էին, կա՛մ ուսանողներ, իսկ ևս 334-ը պասիվ էին այլ պատճառներով։ 2010 թվականի ընթացքում համայնքում թվագրվում էր 3132 հարկատու տնտեսություններ, որոնցում ապրում էր 6172 մարդ։ Ընդ որում շահույթի միջինը հազմել է 17916 եվրո մեկ հարկատուի հաշվով։ Պատկերասրահ Ծանոթագրություններ Հղումներ Официальный сайт мэрии коммуны Ле-Лаванду (ֆր.)